Першыя дакладныя звесткі пра касцёл у Браславе адносяцца да XV ст., калі быў пабудаваны драўляны храм з дазволу Вялікага князя Літоўскага Вітаўта на сродкі Віленскага ваяводы Манівіда. Неаднаразова будынак касцёла знішчалі пажары. А ў 1824 г. быў пабудаваны новы — першы каменны будынак у гісторыі Браслава. Але святыня была малая і не ўмяшчала ўсіх жадаючых у ей памаліцца, таму ў 1897 г. узвялі касцёл значна большы па плошчы.